O nouă zi de campanie petrecută printre cetăţeni. De această dată am fost împreună cu
Virgil Pirvulescu şi conducerea PNL Vâlcea în cartierele din Nord ale Municipiului Râmnicu Vâlcea. Ca de fiecare dată, a fost o plăcere să dialogăm cu cetăţenii, pe care i-am asigurat că vom face tot ce depinde de noi pentru a implementa proiectele pe care le avem în programul de guvernare.
Pentru ca Municipiul Râmnicu Vâlcea să devină unul atractiv, atât pentru cetăţeni, cât şi pentru investitori, este nevoie de o colaborare strânsă între administraţia locală şi cea judeţeană. Sunt convins că voi face o echipă bună cu Virgil Pîrvulescu şi vom reuşi implementarea celor 4 puncte principale din planul său electoral, precum şi multe altele.
Aceste 4 puncte principale sunt:
Dezvoltarea unui parc industrial care să creeze 2000 de locuri de muncă bine plătite ce vor aduce 20 de milioane de euro în plus, anual, la bugetul local.
Înfiinţarea unui afterschool public, subvenţionat în proporţie de 80% de primărie, de care vor beneficia aproximativ 350 de copii – astfel, părinţii vor face o economie de 1300 de lei lunar, pentru fiecare copil!
Alocarea unui loc de parcare gratuit pentru fiecare apartament din oraş. Astfel, cetăţenii din Râmnicu Vâlcea vor scăpa de stresul găsirii unui loc de parcare liber atunci când se întorc obosiţi de la muncă.
Anveloparea şi izolarea tuturor blocurilor din municipiu în următorii 5 ani, astfel rezidenţii vor beneficia de o economie la facturi şi vom deveni un oraş mai eficient şi prietenos cu mediul înconjurător.
Aurel Simion, candidat PNL la Președinția Consiliului Județean Vâlcea
Articol comandat de Partidul Național Liberal, Cod AEP 21240015, realizat de SC Vila Press SRL
#ImpreunaConstruimViitorul #AurelSimion #RamnicuValcea #ConsiliuJudeteanValcea